ዝብል ተሓቲቱ ህዝብን መንግስትን እቲ ክልል [ትግራይ] ሰላምን ህዝባዊ ርክባትን ከም ዝደሊ ብምግላጽ፡ "እቲ ቂምታ ህወሓት ረሲዑዎ ኣሎ፤ ፕሬዝደንት ኢሳይያስ'ውን ይረስዑዎ እንዶ" ብምባል እቲ ዕርቀ ሰላም ዝተማለአ ክኸውን ምስ ቢቢሲ ኣብ ዝገበሮ ቃለ መጠይቕ ገሊጹ ነይሩ። ትጥቀምሉ ዘለኹም መሳርሒ ኣይተቐበሎን። መግለጺ ቪድዮ, ኣባይ ጸሃየ ቐጺሉ'ውን ህወሓትን ህዝባዊ ግንባርን ንምዕራቕ ጻዕርታት ከም ዘሎ ዝገልጹ ተበግሶታት ይወሰዱ'ኳ እንተነበረ፡ ክሳብ ሕጂ ማይ ዝዓቁር ውጽኢት ኣየምጽኡን። ፕረዚደንት ኢሳይያስ'ውን፡ ኣብቲ ዝቕጽል ዘሎ መስርሕ ሰላም እዘን ሃገራት ሕጂ'ውን 'ህወሓትን መጋበርያታቱን' ይዕንቅጹ ከም ዘለው ይኣምን። ቐዳማይ ሚኒስትር ኢትዮጵያ ነበር ኣቶ መለስ ዜናዊ፡ ንፕረዚደንት ኢሳያስ ጸረ ዲሞክራሲ ከም ዝኾነ፣ ንኤርትራ ክመርሕ ከም ዘይኽእል ብምእማን፡ ካብ ህዝቡን ዓለምለኻዊ ርክባት'ውን ነጺልካ [እገዳታት ሕቡራት ሃገራት ብምጥቃም] መወዳእታ ናይ ስርዓት ለውጢ ክመጽእ ምግባር ዝብል ፖሊሲ ይኽተል ነይሩ። ኣቶ መለስ ምስ ሞተ ናብ ስልጣን ዝመጽአ መሪሕነት ኣቶ ሃይለማርያም ደሳለኝ ተዳኺሙ፡ ኢህወደግ'ውን መሪሕነቱ ዝተማእኸለ ናብ ዘይኾነሉ ደረጃ ከም ዝመጽአ ይእመን። "ፕሬዝደንት ኢሳይያስ ብተደጋጋሚ ህወሓት ናይ ደገ መጋበርያ ከም ዝኾነ'ዮም ዝኸሱ። ግን ድማ ንሶም ንህወሓት ንከጥፍኡ ምስ ሃገራት ዓረብ ዘይገበሩዎ የለን" ዝብል ሓጋዚ ፕሮፌሰር መረሳ ጸሃየ፡ መራሕቲ ኢትዮጵያ'ውን ብታሪኾም ካብዚ ዝተፈለዩ ኣይኮኑን ክብል ይዛረብ። "ናይ ዶብ ሽግር ካብቲ [ቀዳማይ ሚኒስተር ኣብዪ] ዝተዛረበሉ እዋን ክሳብ ሎሚን፡ ናይ ባድመን ከባቢኡን እንተሪኢና ኣብ ዝኸፍአ ደረጃ'ዩ ዘሎ" ዝበለ ፕሬዝደንት ኢሳይያስ፡ ክምለስ ዝግብኦ ልኡላዊ መሬት ኤርትራ ክምለስ ኣይክኣለን ኢሉ'ዩ። "ስለምንታይ ክምለስ ኣይካኣለን እንድሕር ኢልና፡ እቲ ዝጠፈሸ ጃንዳ [ህወሓት] ነዚ ናይ ዶብ ኩነታት ከም መሀደዲ በቲ ሓደ ወገን፡ በቲ ሓደ ወገን ከኣ መጣልዒ ንምሓዙ ምእንቲ፡ ኣብ ውሽጢ እዘን ዓመትን ፈረቓን ኣብ ባድመን ከባቢኡን እንታይ ምዕባለታት መጺኡ እንተ ኢልና፡ ኣብ ዝርዝር ከይኣተና፡ መመሊሱ ከፊኡ" ኢሉ። ኣመራርሓ ህወሓት ግን፡ ኣብዚ ሰዓት ፕሬዝደንት ኢሳይያስ ብዛዕባ ዝበሉዎ ክስን ነቐፌታን ርኢይቶ ክህብሉ ከም ዘይደልዩ ንቢቢሲ ሓቢሮም። ቅድም ክብል ግን፡ ንውሳነ ውዕሊ ኣልጀርስ ከም ዝቕበሉዎ እንተገለጹ'ውን፡ ኣቐዲሙ ህዝባዊ ዘተታት ክካየዱ ኣለዎም ኢሎም ከም ዝኣምኑ ገሊጾም። ዕጫ ኢትዮጵያ ናበይ ከብል ይኸውን?
